Tɔ Yavân, Tubal ai Mɛshek bə́ bɔɔ miǹkuan ai wa. Bə́ fɔlɔgan bod[1] ai byə́m bí mvɔ́d ású akúmá dóe. 14Beth­ Togarma ǎ fɔlɔgan bikabilí ai bisá bíe; bikabilí bítá ai bózəle. 15Bɔ́n bə́ Dedân bə́ bɔɔ miǹkuan ai wa; abuí bilǒn á zaa kus byə́m ábə wa, bə́ yâgan ai bisá ai mim̀baŋ mí zɔk, ai məvíni. 16Aram[2] a ngábə́ ńkús byə́m woe, ású abuí akúmá dóe; a vâ wa bidimá məkɔ́g, purpur, miǹtiŋán bíyé, bisus, bidimá bivɛ̌s ai mvɔ́d. 17Tɔ Yúda bân Ísraɛ̂l bɔ̂ bə́ bɔ̌ fə miǹkuan ai wa; bə́ zaa fɔlan ai wa ovə́ga yā Minith, bibumá bí óliva, wé, m̀bɔ́n resína. 18Dámas a ngábə́ fə ǹkús byə́m woe, ású abuí bísá dóe ai abuí akúmá məkyaí məkyaí; bə́ zaa ai wa wɔ̂n yǎ Helbôn, ai mimvɔ́d míńtómbá yā Tsahar. 19Wedân bân Yavân Méuzal bə́ zaa fɔlan ai wa bisá: bikie bí ǹlwî, elé kasia ai bimvyal. 20Dedân ǎ bɔɔ miǹkuan ai wa: a kuan ai wa mim̀fingá bikabilí. 21Arabía ai bitɔŋ míńtōmbā yā Kedar bə́ ngábə́ bəkus bísá bíe: bə́ kusu ai bɔ́n miǹtómbá ai bə́yóm bíkə́lá ai bitud bí kábad. 22Tɔ bəkuan bə́ mákíd yā Saba ai ébá yā Raéma bə́ bɔɔ miǹkuan ai wa, bə́ kuan ai wa mim̀bəmbə̌ bikidiga, mətabí məkyaí mə́sə, ai mvɔ́d.